CELEX: 32010D0623
Language: mt
Date: 2010-10-11 00:00:00
Title: 2010/623/UE: Deċiżjoni tal-Kunsill tal- 11 ta’ Ottubru 2010 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banca d’Italia

20.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 275/9
            
         DEĊIŻJONI TAL-KUNSILL
   tal-11 ta’ Ottubru 2010
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banca d’Italia
   (2010/623/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni BĊE/2010/11 tal-Bank Ċentrali Ewropew tat-23 ta’ Awwissu 2010 lill-Kunsill tal-Unjoni Ewropea dwar l-awdituri esterni tal-Banca d’Italia (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti li jkunu ġew rakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni attwali tal-Banca d’Italia ntemm wara l-verifika għas-sena finanzjarja 2009. Għalhekk jeħtieġ li jinħatru awdituri esterni mis-sena finanzjarja 2010.
            
         
               (3)
            
            
               Il-Banca d’Italia għażlet lil PricewaterhouseCoopers SpA bħala l-awdituri esterni tagħha għas-snin finanzjarji 2010 sa 2015.
            
         
               (4)
            
            
               Il-Kunsill Governattiv tal-BĊE rrakkomanda li PricewaterhouseCoopers SpA għandhom jinħatru bħala l-awdituri esterni tal-Banca d’Italia għas-snin finanzjarji mill-2010 sal-2015.
            
         
               (5)
            
            
               Huwa adatt li r-rakkomandazzjoni tal-Kunsill Governattiv tal-BĊE tiġi segwita u li d-Deċiżjoni 1999/70/KE (2) tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 1(6) tad-Deċiżjoni 1999/70/KE huwa sostitwit b’dan li ġej:
   
      “6.   PricewaterhouseCoopers SpA huma b’dan approvati bħala l-awdituri esterni tal-Banca d’Italia għas-snin finanzjarji 2010 sal-2015.”
   
   Artikolu 2
   Din id-Deċiżjoni għandha ssir effettiva fil-jum tan-notifika tagħha.
   Artikolu 3
   Din id-Deċiżjoni hija indirizzata lill-Bank Ċentrali Ewropew.
   
      Magħmul fil-Lussemburgu, il-11 ta’ Ottubru 2010.
      
         
            Għall-Kunsill
         
         
            Il-President
         
         V. VAN QUICKENBORNE
      
   
   
      (1)  ĠU C 233, 28.8.2010, p. 1.
   
      (2)  ĠU L 22, 29.1.1999, p. 69.